b"\n_START_ARTICLE_\nFox terrier de p\xc3\xa8l dur\n_START_SECTION_\nTemperament\n_START_PARAGRAPH_\nDues de les distincions dels Fox terrier de p\xc3\xa8l dur s\xc3\xb3n la seva energia i la seva intel\xc2\xb7lig\xc3\xa8ncia. T\xc3\xa9 un llindar baix per l'avorriment i necessita est\xc3\xadmuls, exercici i atenci\xc3\xb3. \xc3\x89s un animal de companyia que requereix una atenci\xc3\xb3 gaireb\xc3\xa9 constant. A la majoria d'ells els agrada nedar._NEWLINE_\xc3\x89s un gos que sempre est\xc3\xa0 alerta, \xc3\xa9s r\xc3\xa0pid i es troba preparat per a la resposta, respon r\xc3\xa0pidament amb entusiasme, \xc3\xa9s tamb\xc3\xa9 amigable, comunicatiu i juganer si rep l'exercici i cura adequats. Criats per pensar pel seu compte, s\xc3\xb3n capa\xc3\xa7os de realitzar maniobres t\xc3\xa0ctiques i altres esports canins com l'agility._NEWLINE_Sovint aquests gossos s\xc3\xb3n abandonats per raons com sortir fugint en comptes de venir al donar-los una ordre, perseguir cotxes i bicicletes o atacar a altres animals, (als gats de la casa o a altres gossos), sent capa\xc3\xa7os de causar greus danys, per\xc3\xb2 aquests s\xc3\xb3n en realitat comportaments normals per a una ra\xc3\xa7a dissenyada per ca\xc3\xa7ar guineus, teixons i senglars, sense m\xc3\xa9s por a una vaca o a un autob\xc3\xbas que a una petita presa._NEWLINE_Mantenir un com a mascota requereix un control ferm per redirigir aquests instints de presa, sense deixar de proporcionar-li suficient exercici i diversi\xc3\xb3. Amb la supervisi\xc3\xb3 diligent, els fox terriers de p\xc3\xa8l dur poden ser divertits, excitants i longeus animals de companyia._NEWLINE_Segons la Federaci\xc3\xb3 Cinol\xc3\xb2gica Internacional des del 2009 es prohibeix l'amputaci\xc3\xb3 de la cua de la ra\xc3\xa7a fox terrier."